
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS VALSTYBĖS TARNYBOS ĮSTATYMO 2, 3 IR 15 STRAIPSNIŲ PAKEITIMO ĮSTATYMO PROJEKTO
2009-05-18   Nr. XIP – 258(2)
Vilnius
              Alternatyvių projektų Teisės departamente negauta.
              Vertinant projektą pagal jo santykį su Konstitucija, galiojančiais įstatymais bei juridinės technikos taisyklėmis, teikiame šią pastabą:
	Projekto 3 straipsniu keičiamo įstatymo 15 straipsnio 1 dalies 1 punkte siūloma nustatyti, kad valstybės tarnautojai privalo “laikytis Lietuvos Respublikos Konstitucijos ir kitų teisės aktų”, o šio straipsnio 2 dalyje – kad “įstatymai ir kiti teisės aktai gali nustatyti ir kitų valstybės tarnautojų pareigų”. Diskutuotina, ar ši teikiamo projekto nuostata dera su kartu teikiamu Viešojo administravimo įstatymo projektu (XIP-255), kuriame “kito teisės akto sąvoka” iš esmės yra siauresnė ir apima tik Vyriausybės nutarimus, priimtus vadovaujantis tiesiogiai taikomais Europos Sąjungos teisės aktais, tarptautinėmis sutartimis, nustatančiomis Europos Sąjungos ar atskirų valstybių finansinės paramos, teikiamos Lietuvai, administravimo tvarką.



Teisės departamento direktorius					  Andrius Kabišaitis 

